Na temelju članka 12. stavka 3. Zakona o zaštiti od svjetlosnog onečišćenja („Narodne novine“ broj 14/19), članka xx. stavka xx. Statuta Grada Ludbrega ("Službeni vjesnik Varaždinske županije“ br. 12/2021), Gradsko vijeće Grada Ludbrega, na \_\_\_. sjednici održanoj \_\_\_\_\_\_\_\_\_\_ 2025. godine donijelo je

**ODLUKU**

**o donošenju Plana rasvjete Grada Ludbrega**

**I.**

Donosi se Plan rasvjete Grada Ludbrega (u daljnjem tekstu: Plan) koji je izradila Regionalna energetska agencija Sjever iz Koprivnice u koordinaciji s nositeljem izrade Grad Ludbreg – Odsjek za komunalni sustav, urbanizam, imovinu i javnu nabavu.

**II.**

Plan se odnosi na cjelokupno područje Grada Ludbrega.

Plan se izrađuje u skladu sa Zakonom o zaštiti od svjetlosnog onečišćenja (NN14/19), Pravilnikom o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima (NN 128/20) i Pravilnikom o sadržaju, formatu i načinu izrade plana rasvjete i akcijskog plana gradnje i /ili rekonstrukcije vanjske rasvjete (NN 22/23).

**III.**

Plan predstavlja elaborat koji sadrži:

**I. TEKSTUALNI DIO - ODREDBE ZA PROVEDBU**

1. Uvod
2. Zakonodavni okvir
3. Metodologija izrade Plana rasvjete
4. Svjetlosno onečišćenje
5. Definiranje zona rasvijetljenosti
6. Terminski plan rada rasvjete
7. Bilanca pokrivenosti
8. Mjere zaštite posebno osjetljivih područja
9. Prijedlog smjernica razvoja sustava javne rasvjete
10. Mobilizacija ključnih dionika
11. Odredbe za provedbu
12. Zaključak

**II. GRAFIČKI DIO - KARTOGRAFSKI PRIKAZI**

1. Zone rasvijetljenosti (1:25 000)

Elaborat koji se sastoji od cjelina I. i II. iz prethodnog stavka ovoga članka ovjeren pečatom Gradskog vijeća Grada Ludbrega i potpisom predsjednika Gradskog vijeća Grada Ludbrega, sastavni je dio ove Odluke.

**GRADSKO VIJEĆE**

**GRADA LUDBREGA**

KLASA: XXXX

PREDSJEDNIK:

\_\_\_\_\_\_\_\_ \_\_\_\_\_\_\_\_\_

URBROJ: XXXX

LUDBREG, \_\_\_.\_\_\_. 2025.

**O b r a z l o ž e nj e**

**Odluke o donošenju Plana rasvjete Grada Ludbrega**

Zakonom o zaštiti od svjetlosnog onečišćenja („Narodne novine“ broj 14/19, u daljnjem tekstu: Zakon) uređuje se zaštita od svjetlosnog onečišćenja koja obuhvaća obveznike zaštite od svjetlosnog onečišćenja, mjere zaštite od svjetlosnog onečišćenja, način utvrđivanja najviše dopuštenih vrijednosti rasvjetljavanja, ograničenja i zabrane rasvjetljavanja, uvjete za planiranje, gradnju, održavanje i rekonstrukciju vanjske rasvjete, mjerenje i način praćenja rasvijetljenosti okoliša te druga pitanja radi smanjenja svjetlosnog onečišćenja okoliša i posljedica djelovanja svjetlosnog onečišćenja. Prema članku 12. stavku 3 istog Zakona, jedinice lokalne samouprave i Grad Zagreb dužni su za svoje područje izraditi plan rasvjete i dostaviti ih Ministarstvu u roku od 12 mjeseci od dana stupanja na snagu pravilnika iz članka 10. stavka 3. i članka 12. stavka 8. istoga Zakona. Obveza izrade plana rasvjete proizlazi iz Zakona. Plan rasvjete je plan vanjske rasvjete i dekorativne rasvjete koji donose jedinice lokalne samouprave i Grad Zagreb, u skladu s prostornim i urbanističkim planovima, a kojim se određuju zone ugradnje rasvjete i tehnički parametri rasvjete. On je definiran u članku 12. Zakona. Plan rasvjete koji izrađuje jedinica lokalne samouprave odnosno Grad Zagreb čini podlogu za projekt vanjske rasvjete. Plan rasvjete mora biti usklađen s prostornim i urbanističkim planovima, tehnički parametri rasvjete u skladu sa Zakonom. Predstavničko tijelo jedinica lokalne samouprave odnosno Grada Zagreba donosi plan rasvjete za svoje administrativno područje. Nadležno upravno tijelo jedinice lokalne samouprave odnosno Grada Zagreba osigurava izradu plana rasvjete. Doneseni plan rasvjete dostavlja se Ministarstvu zaduženome za zaštitu okoliša, te je on sastavni dio informacijskog sustava zaštite okoliša i prirode Republike Hrvatske. Plan rasvjete mora biti usklađen s Pravilnikom o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima („Narodne novine“ broj 128/2020), Pravilnikom o mjerenju i načinu praćenja rasvijetljenosti okoliša („Narodne novine“ broj 22/2023) i Pravilnikom o sadržaju, formatu i načinu izrade plana rasvjete i akcijskog plana gradnje i/ili rekonstrukcije vanjske rasvjete („Narodne novine“ broj 22/2023) te se samim time predlaže donošenje Odluke o donošenju Plana rasvjete Grada Ludbrega.